Қызылорда облысында биыл 4 адам Конго-Қырым геморрагиялық қызбасын жұқтырды
DATE: 05:03, 08 Шілде 2024 | GMT +5
TITLE: Қызылорда облысында биыл 4 адам Конго-Қырым геморрагиялық қызбасын жұқтырды
URL: https://kaz.inform.kz/news/kizilorda-oblisinda-biil-4-adam-kongo-kirim-gemorragiyalik-kizbasin-zhuktirdi-dc5341/
META: DATE: 05:03, 08 Шілде 2024 | GMT +5
TOTAL WORDS: 144
AUTHOR(S):
TEXT: Облыста Конго-Қырым геморрагиялық қызбасына қолайсыз 115 елді мекен есепке алынған. Кенеге қарсы көктемгі өңдеу жұмыстары жоспарлы түрде 2 кезеңмен жүргізілді. «Бұл жұмыстардың сапасы мен тиімділігін арнайы құрылған жұмыс топтары тұрақты бақылап отыр. Өңдеу қорытындысымен тиімділік көрсеткіші мал қораларында 96, 3 пайыз болса, мал басына жүргізілген өңдеу сапасы 92, 3 пайызды құрады. Ал 90 пайыздан төмен болып анықталған Қармақшы, Жалағаш, Сырдария аудандары мен Қызылорда қаласына қайтадан нүктелік өңдеу жасалды. Жыл басынан бері облыс бойынша Конго-Қырым геморрагиялық қызбасына 10 күдікті жағдай тіркелді. Оның 4-еуі клиникалық-зертханалық және эпидемиологиялық жолмен нақтыланды. Оның ішінде Жаңақорғанда -3, Шиеліде - 1 дерек анықталған», - деді Қызылорда облысының санитариялық-эпидемиологиялық бақылау департаменті басшысының орынбасары Әлия Әбдіқайымова. Ведомство мәліметінще, биыл тұрғындар арасында 567 адам кене шағып, медициналық көмекке жүгінген. Олардың барлығы тиісті ем-дом жасалып, 14 күн бойы медициналық бақылауда болды. Еске салсақ, бұдан бұрын Қызылордада ерте піскен қауын-қарбызды жеген 13 адам дәрігерлер көмегіне жүгінген
